NaiveNeuron/SloPal huggingface dataset:
Klus, Martin, poslanec NR SR (2017-03-21):
Ďakujem pekne za slovo. Veľmi dobré vystúpenie, Jozef. Som rád, že si zopakoval tie silné argumenty, ktoré hovorí pán prezident, ktoré sme hovorili my v prvom a druhom čítaní a ktoré si kolegovia z vládnej koalície akosi nechceli pripustiť. Ja len pripomínam, že to, na čo si poukazoval, že takéto veci sa nemenia pár mesiacov pred voľbami, o čom sme nakoniec hovorili už pri mojom vystúpení, to som chcel eliminovať pozmeňovacím návrhom v druhom čítaní, ktorý hovoril, a v treťom čítaní, pardon, ktorý hovoril úplne jasnou rečou, že ak už mienime zmeniť tieto pravidlá, tak ich zmeňme až na tie voľby, ktoré sme zlúčili na rok 2022. To by dávalo logiku, keďže v tom čase sa budú konať spoločne voľby aj primátorov, starostov a rovnako tak županov, resp. jednotlivých zastupiteľstiev samosprávy miestnej a regionálnej, v takom prípade by som tomu ešte rozumel. Ale prečo sa ženieme do takejto zásadnej zmeny už v týchto voľbách, to je pre mňa, s výnimkou toho, čo povedala Renátka Kačšáková, hnusný politický kalkul, nepochopiteľné. A to zdôrazňujem. Alebo potom poďme na to inak a to je ten návrh, ktorý sme takisto dávali ako pozmeňujúci, ktorý hovoril, že ak už chceme zavádzať alebo teda ak je problém s dvojkolovou voľbou pri vyšších územných celkoch v roku 2022, no tak zaveďme dvojkolovú voľbu aj pre samosprávy miest a obcí. Aj tam by sa výrazne zvýšila legitimita jednotlivých starostov a primátorov a určite by po serióznej niekoľkomesačnej, možno aj ročnej diskusii bolo zrejmé, že to je omnoho správnejšia cesta ako to, o čo sa teraz práve pokúša vládna koalícia a na čo veľmi správne upozornil pán prezident, že nie je nič iné, len rozbíjanie slobodnej súťaže politických síl v tejto krajine. Ďakujem veľmi pekne teda za tvoj príspevok.
Grendel, Gábor, podpredseda NR SR (2021-05-10):
Ďakujem pekne. Ide o vystúpenie v zmysle § 35 ods. 5. Kolegyne, kolegovia, vážení predkladatelia, chcem vám povedať, že ak vám išlo o zvýšenie politického výtlaku pani Kolíkovej, ak ste jej chceli pomôcť v ďalšej politickej kariére, tak táto schôdza bola úspešná. Ak vám išlo o opak, tak ste to zbabrali. Poslanecký klub OĽANO nepodporí návrh na odvolanie ministerky. A pána Čepčeka nám odpustite, on sa dlhodobo správa ako člen klubu len na papieri. Ale nie... (Potlesk.) Ale zároveň chcem povedať, že nie je fér žiadať 76 hlasov proti tomuto návrhu. Aj v minulých volebných obdobiach bolo úplne bežné, že na naše vtedy opozičné návrhy nehlasovalo proti 76 vtedajších koaličných poslancov. Vedia o tom svoje bývalý minister Richter, bývalý minister Érsek, bývalá ministerka Laššáková a tak ďalej. Chcem ešte za klub povedať, že reformy pani ministerky spravodlivosti majú našu podporu... (Ruch v sále. Prerušenie vystúpenia predsedajúcim.)
Laššáková, Jana, podpredsedníčka NR SR (2015-04-21):
Pán poslanec Hlina, nech sa páči.
Danko, Andrej, podpredseda NR SR (2024-09-25):
Môžem, pán poslanec, otázku, vám tam píšu odstavce, alebo čítate to sám tak, odstavce ste povedal, odstavec. Máte tam ods., alebo odstavec? (Reakcia spravodajcu: „Ods.“) Ja len kolegiálne a právne, mal by sa čítať odsek, odstavce sú, nás učili na práve, že pražce, čechizmus, za ktorý nás vyhadzovali zo skúšok. Tak trhá mi to uši, lebo som za to sám bol vyhodený zo skúšky. Takže správne sa hovorí odsek, dobre? Ďakujem. Otváram všeobecnú rozpravu. Do rozpravy som nedostal žiadnu písomnú prihlášku, pýtam sa, či sa chce niekto prihlásiť do rozpravy ústne. Nie, konštatujem, že sa neprihlásil nikto, uzatváram možnosť prihlásenia. Vyhlasujem všeobecnú rozpravu za skončenú. Chce k rozprave zaujať stanovisko ešte pán navrhovateľ? Nie. Pán spravodajca? Nie. Prerušujem rokovanie o tomto bode programu. Len aby si nemyslel, že som vás chcel uraziť, ale ja keby ste tam mali napísané odstavce, by som požiadal legislatívny odbor, nech vám píše odsek, dobre? Ďalej nasleduje prvé čítanie o návrhu poslancov Garaja, Danka, Dagmar Kramplovej na vydanie zákona, ktorým sa mení zákon č. 311/2001 Z. z. Zákonník práce v znení neskorších predpisov a ktorým sa menia a dopĺňajú niektoré zákony. Návrh zákona je uverejnený ako tlač 452, návrh na jeho pridelenie na prerokovanie výborom je v rozhodnutí č. 480. Dávam slovo poslancovi Garajovi, aby návrh zákona uviedol. (Rokovanie v prvom čítaní o návrhu poslancov Národnej rady Slovenskej republiky Milana Garaja, Andreja Danka a Dagmar Kramplovej na vydanie zákona, ktorým sa mení zákon č. 311/2001 Z. z. Zákonník práce v znení neskorších predpisov a ktorým sa menia a dopĺňajú niektoré zákony , tlač 452.)
Grendel, Gábor, podpredseda NR SR (2023-01-26):
V rozprave teraz vystúpi pán poslanec Milan Vetrák.
Richter, Ján, minister práce, sociálnych vecí a rodiny SR (2014-05-29):
Ďakujem pekne. Myslím, že sme sa absolútne zhodli. Snáď jedna poznámka, ktorá je v tomto kontexte zaujímavá hlavne pre Slovenskú republiku, pretože ministerstvo práce v súčasnosti pripravuje legislatívnu normu, ktorá sa má týkať minimálneho dôchodku. My sa jednoducho potrebujeme dostať do stavu, aby ľudia, ktorí dlhé roky pracovali a odvádzali – keď aj z minimálnej mzdy – odvody, boli na dôchodku inak riešení ako tí, ktorí nepracovali a poberali len sociálne dávky. Aj preto sa musí zvýšiť minimálna mzda. (Potlesk.)
Zemanová, Anna, poslankyňa NR SR (2019-06-18):
Pán kolega Pčolinský, tak dúfam, že odteraz začnete separovať, že tých 10 centov bude pre vás motivačným a záväzkom, že začnete separovať. To, že peniaze majú byť motiváciou za vyzbierané plasty, áno, môže to byť. Len presne, ako ste vy povedali, na príklade Chorvátska, tam nejde o to, že majú tie fľaše unikátny kód a zberajú len chorvátske fľaše, tam zberajú všetko. Práve tie sociálne slabšie skupiny chodia, dočisťujú pláže po slovenských fľašiach, ktoré si tam donesú naši turisti, a potom sa to vrece s tými fľašami váži. Presne to, čo som ja navrhovala v mojom vystúpení, že tento návrh alternatívny nebol ani len posúdený a vyhodnotený, že by sa mohli plasty vykupovať či už na zberných dvoroch obcí, alebo aj na iných miestach, napríklad aj pri malých predajniach. O tom hovorím, že tento návrh je návrhom pána ministra, preto on sa rozhodol, že to takto bude, lebo on chce byť lídrom v zálohovaní fliaš strednej Európy. Takto to hovorí v svojom videu a takto on to prezentuje. Komisia pre posudzovanie vplyvov dopadov tohto zákona na spoločnosť hovorí, neodporúča túto, túto, tento zákon predkladať do parla..., najprv do vlády a následne do parlamentu, pretože nemá dostatočne posúdené vplyvy a tie vplyvy, ktoré tam sú, nedošlo k ich správnemu vyčísleniu a budú také, ktoré možno budú ďaleko horšie pre tú krajinu, aby sme mali krajinu čistú. Ani ja nechcem, aby boli plastové fľaše kdekade poroz..., ani iné plasty. Nikto z nás to nechce. Ale systém nám to negarantuje a o tom ja hovorím, že sú aj iné spôsoby možno lacnejšie a hlavne efektívnejšie, aby boli. Vy, toto je 80 za... (Prerušenie vystúpenia časomerom.)
Pollák, Peter, poslanec NR SR (2023-11-14):
Ďakujem za slovo, pán predsedajúci. Je dobré si pripomenúť všetky tie veci, ktoré sa schválili počas našej vlády a úprimne, pár vecí, ktoré si aj spomínal, Igor, neboli obsiahnuté v našom programovom vyhlásení vlády, napriek tomu sme ich schválili a o to osožnejšie sú dnes aplikované v praxi, napríklad 200 euro na dieťa. Rodičia sú spokojní, prilepšili sme ich príjem a jednoducho tak to má byť. My sme postavení vlastne pred programovými vyhlásením vlády a máme tu dve cesty alebo teda dva názory. Jeden názor je ten, ktorý mal by byť obsiahnutý v programovom vyhlásení vlády a zároveň aj kroky vlády, kto, k tomu by mali smerovať a všetko to, čo sľubovali pred voľbami, či trináste dôchodky zvýšené, alebo potom znížené úroky na hypotékach, zníženie cien potravín, na tomto si tá vláda nedala tak záležať a vidíme iba nejaký paškvil pri schvaľovaní trinástych dôchodkov, kde na druhej strane naozaj tých dôchodcov idú okradnúť. Na druhej strane, ten druhý smer alebo teda druhý názor. Veľmi si dali záležať na tom, ako bude vyzerať Trestný poriadok, ale Trestný poriadok tým ľuďom nepomôže. Pomôže hlavne týmto politikom, ktorí sú dnes obvinení a dnes nám vládnu. Trestný poriadok je prioritná vec pre túto vládu, aby si zachránila svoj zadok. Ale toto vám voľby, milí politici, nevyhrali. Zmena Trestného poriadku vám nevyhrala voľby, toto ste v kampani nesľubovali. Sľubovali ste zvýšené trináste dôchodky, znížené, cien, zníženie cien potravín, znížené úroky. Ale realita je pravdou. Vám predovšetkým ide o to, aby sa zmenil Trestný poriadok a tým aby ste si uchránili svoje zadky.
Ďurica, Ondrej, poslanec NR SR (2022-12-08):
Ďakujem. Máme na stole vládny návrh zákona, ktorý, predpokladám, mnohí koaliční poslanci budú mať tendenciu slepo, bez akejkoľvek diskusie podporiť, pretože sa nenachádzajú ani v sále a realita býva taká, že keď prídu na hlasovanie, tak im stačí jeden ukázaný palec smerom hore a zahlasujú zaň. Ja chcem však upozorniť na to, že sa jedná o vládny návrh zákona a ten sa stane pre vládu a pre súčasnú koalíciu nepohodlný v momente, kedy nebudú vládou a kedy sa dostanú do opozície. Preto vás chcem upozorniť na to, tak ako povedal Milan Mazurek vo svojej rozprave, prví budete kritizovať a prví budete obeťami tohto návrhu zákona, pokiaľ tento návrh zákona prejde v takejto forme a v takejto podobe. Takže vyzývam všetkých, aby naozaj spozorneli pri tomto návrhu zákona, aby si uvedomili jeho dôsledky a dopady, pretože je to veľmi nebezpečná zbraň, ktorá sa môže otočiť proti vám v budúcnosti. V momente, keď sa ocitnete v opozícii, budete prví kričať proti takémuto zákonu, proti takýmto opatreniam.
Jurinová, Erika, podpredsedníčka NR SR (2012-11-06):
Pán poslanec Viskupič s reakciou na faktické poznámky.
M. Číž, podpredseda NR SR: (2007-10-17):
Pán poslanec Frešo, máte slovo.
Janckulík, Igor, poslanec NR SR (2024-09-11):
Ďakujem pekne za slovo. Ďakujem, pán kolega, za tvoje vystúpenie, určite najväčší problém sú platy v polícii, ja si myslím, že aj keby pán minister prišiel s nejakým riešením ohľadom zvýšenia platov, tak si myslím, že všetci zdvihneme tu ruky za zvýšenie platov. Samozrejme tento problém nie je ani problémom pred rokom, pred dvoma, pred troma, to je dlhodobý problém. A spomenul si aj materiálno-technické vybavenie, to je doslova jedna veľká katastrofa. Keď sa chcete ísť pozrieť do 20. storočia, tak vám odporúčam ísť na policajnú stanicu, tam vlastne uvidíte a vrátite sa do 20. storočia. Ja veľmi často tiež spolupracujem s políciou, hlavne pri pátraní po nezvestných osobách a vidím, ako sú tu tie stavy strašne poddimenzované. Viete, idete na pátračku, hľadáte nejaké malé dieťa a prídu dvaja policajti. A všetko je potom vlastne len na dobrovoľníkoch. A najviac ma mrzí, že odchádzajú nám skúsení policajti, ktorí by mali tie svoje skúsenosti predávať tým mladším, ale, žiaľ, je to taký trend. A máme napríklad, potom aj spomeniem, čo sa týka autoškôl. Keď spomeniem napríklad náš okres Námestovo, my máme 13 autoškôl, máme troch skúšobných komisárov a viem, že teraz odchádza ďalší skúšobný komisár do civilu, takže ostanú dvaja, takže ja neviem, kto bude skúšať tých žiakov, keď absolvujú autoškolu, takže to bude tiež problém, lebo z kraja budú potom musieť vlastne tých skúšobných komisárov sťahovať do toho okresu. A viete, tí policajti budú musieť, samozrejme, aj cestovať, ale aj bude to znova náročnejšie pre nich. Takže určite, pán minister, ak prídete s nejakým riešením ohľadom zvýšenia platov a keby pán minister financií našiel v rozpočte, tak určite aj opoziční poslanci za to zahlasujú, lebo je to veľmi potrebné. Ďakujem.
Jarjabek, Dušan, poslanec NR SR (2010-12-03):
Ďakujem pekne. Odpoveď na klasickú gramofónovú platňu, pán Matovič, vy ste pre mňa, pre nás všetkých obyčajný poslanec, bohužiaľ, ktorý je pre nás stále podozrivý, že nechce zverejniť istý druh korupcie. To je všetko. Ďakujem veľmi pekne inak všetkým ostatným za diskusné príspevky. Pán Ďurkovský, no veľká kritika z vašej strany, beriem. Beriem, ale takisto vy si ako do vlastných radov pozrite. Mestské divadlo stále nefunguje. A to tiež ste na tieto veci mohli mať – pri všetkej úcte – nejaký vplyv. A vieme, prečo nefunguje. A vieme to určite obidvaja, prečo nefunguje. Proste je to ďaleko zložitejšie, ale istá suma zákonov by mala tuná existovať, ktorá by aj takýto druh divadla podporila bez ohľadu či je mestské, alebo štátne. Pán poslanec Jurčík, o číslach nehovorím, lebo čísla sú v tom materiáli, ktorý máme pred sebou, a tie čísla sú naozaj katastrofické pre oblasť kultúry. Pán poslanec Matej, robili sme si pred, zhruba pred štyrmi, piatimi rokmi s kolegom Jamrichom a s ekonómami, ale my sme tam pri tom boli, prepočet a dospeli sme k jednému názoru, že naozaj kultúra, vtedy boli koruny ešte, kultúra venovaná, teda koruna venovaná do kultúry sa prejaví skoro dvomi korunami do štátneho rozpočtu. Naozaj je to tak. Čiže do tej kultúry sa oplatí investovať peniaze a som presvedčený, že by sme sa dohodli aj na sponzorskom zákone, keby tuná nebola nevôľa nie tohto ministra financií, ale všetkých ministrov financií, to si povedzme otvorene. No a, pani poslankyňa Kiššová, to nehovorím ja, to hovorí ten materiál, ktorý sme pripomienkovali... (Prerušenie vystúpenia časomerom.)
Bugár, Béla, podpredseda NR SR (2019-09-10):
Nech sa páči, prezentujme sa a hlasujme. (Hlasovanie.) Prítomných 147 poslancov, za 123, proti 11, zdržalo sa 13 poslancov. Opätovne prerokovaný zákon bol schválený. Prosím teraz pána poslanca z výboru pre hospodárske záležitosti, pána poslanca Mojša, aby hlasovanie uvádzal v druhom čítaní o zákone z 27. júna 2019, ktorým sa mení a dopĺňa zákon č. 541/2004 Z. z. o mierovom využívaní jadrovej energie, vrátenom prezidentkou Slovenskej republiky na opätovné prerokovanie Národnou radou (tlač 1564). [Hlasovanie o zákone z 27. júna 2019, ktorým sa mení a dopĺňa zákon č. 541/2004 Z. z. o mierovom využívaní jadrovej energie (atómový zákon) a o zmene a doplnení niektorých zákonov v znení neskorších predpisov a o zmene a doplnení zákona č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov, vrátený prezidentkou Slovenskej republiky na opätovné prerokovanie Národnou radou Slovenskej republiky , tlač 1564.]
Grendel, Gábor, podpredseda NR SR (2021-09-21):
Pán poslanec Jarjabek.
Kuffa, Štefan, poslanec NR SR (2013-06-21):
Ďakujem za slovo. Milé kolegyne, kolegovia, ono podľa návrhu tohto zákona tuná bude sila peňazí rozhodovať o vlastníckych právach. Ten, ktorý bude mať nabitý účet eurami, sto miliónmi, tak rozhodne o vlastníckych právach. Bude rozhodovať. Nedá sa len tak povrchne kývať nad tým rukou a niekoho obrať možno aj o roľu takú, ktorá je momentálne zarastená trávou, a vymyslieť si tam investíciu. Toto zliberalizovanie tohto zákona, obávam sa, že to, čo sa v návrhu zákona, že významná investícia, tak tieto dve slová sa budú veľmi, veľmi tvrdo a surovo zneužívať. Ja by som bol rád, ak by naozaj navrhovatelia tohto zákona stiahli tento návrh zákona, lebo ja sa aj chystám do rozpravy, aj keď podám tento návrh, aby to bolo stiahnuté, bol by som rád, keby sa sami ako rozhodli pre takýto krok. Vlastníctvo má naozaj rodinný, tradičný, rodový, duchovný a etický, morálny rozmer. To nie je len kus nejakého bezvýznamného pozemku. Aj tak ako kolega to tuná spomenul, to je kus môjho života tam prežitého. Ale nielen môjho reálne, ale aj mojich predkov. A na Slovensku naozaj tá tradícia je taká, že slovenský roľník alebo aj slovenský občan má silný vzťah k pozemku. Samozrejme, tá diaľnica alebo rýchlostná komunikácia, ja viem, že je to veľmi bolestivé, tam by som videl ten verejný záujem. Ale významná investícia, obávam sa, že naozaj nie sme natoľko vyspelí, že nebudeme zneužívať tú významnú investíciu. Všeličo sa dá nazvať významnou investíciou a preukázať sa sto miliónmi, aby som ja sa mohol zmocniť cudzieho pozemku. Nemôže to byť, je to veľmi nespravodlivé.
Blanár, Juraj, podpredseda NR SR (2021-12-02):
Pán poslanec Krajčír, nech sa páči.
Beluský, Martin, poslanec NR SR (2017-09-19):
Ďakujem za slovo. Vážený pán predsedajúci, vážené panie poslankyne, páni poslanci, zákon o verejnom obstarávaní je jeden z najdôležitejších zákonov verejnej správy. Pri správnom nastavení podmienok vie minimalizovať potenciálne korupčné správanie obstarávateľov a zaručiť transparentnosť a zazmluvnenie trhových cien tovarov a služieb. O tom, či súčasné znenie zákona zaručuje takéto podmienky a či ich je možné ešte vylepšiť, je na dlhú debatu. My sa teraz snažíme otvoriť druhú stránku zákona, ktorou je možnosť podpory domáceho trhu a domácich produktov. Subjekty verejnej správy predstavujú obrovskú skupinu odberateľov na trhu a majú veľmi veľkú kúpyschopnosť. Túto silu je potrebné využiť v prospech nielen subjektov verejnej správy, ale aj na podporu domácich podnikateľov. Práve teraz v čase, kedy na Slovensku dlhodobo zaznamenávame pokles vývozu a nárast dovozu základných potravín a tovarov. Základné potraviny a výrobky, ktoré sme v minulosti viac vyvážali, ako dovážali, napríklad živé zvieratá, mliečne výrobky, vajcia, med atď., dnes dovážame v neporovnateľne väčších objemoch. Preto návrh zakomponovania možnosti obmedzenia výberu dodávateľov na Slovensko alebo určitý región je v dnešnej dobe viac ako nevyhnutnosť. Subjekty verejnej správy predstavujú veľký potenciál subjektov, ktoré môžu takýmto spôsobom pomôcť zvýšiť spotrebu domácich potravín a produktov. Štát nemusí dotovať domácich výrobcov, aby vedeli konkurovať zahraničiu, ale musí vedieť pomôcť zvýšiť spotrebu u našich obyvateľov alebo, ako to navrhujeme my, u subjektov verejnej správy. Pre tieto dôvody sme sa rozhodli do zákona o verejnom obstarávaní zadefinovať slovenský výrobok ako výrobok, ktorý je slovenský poľnohospodársky produkt, slovenská potravina alebo výrobok, ktorý obsahuje najmenej 75 % surovín a prísad pochádzajúcich zo Slovenskej republiky a všetky fázy jeho výrobného procesu sa uskutočňujú v Slovenskej republike. Verejný obstarávateľ vďaka tomu môže požadovať, aby obstarávané výrobky alebo potraviny boli slovenské. Takisto sme dali možnosť verejným obstarávateľom vo verejnom obstarávaní požadovať, aby pôvod výrobcu tovarov bol zo Slovenskej republiky a pri poľnohospodárskych produktoch a potravinách môže požadovať aj špecifikáciu na konkrétny kraj alebo okres. V praxi to napríklad znamená, že škola alebo domov sociálnych služieb, ktorý obstaráva potraviny pre žiakov, resp. pre svojich klientov, bude môcť obstarávanie obmedziť na okruh dodávateľov na okres, v ktorom sa škola alebo domov nachádza, a tým podporiť napríklad domácich výrobcov mlieka alebo mäsa. Vážené panie poslankyne, vážení páni poslanci, týmto vás žiadam o podporu nášho návrhu zákona, aby sme ho mohli posunúť do druhého čítania a tam spoločne nájsť ďalšie možnosti, ako podporiť domácich výrobcov. Ďakujem.
Laššáková, Jana, podpredsedníčka NR SR (2013-12-17):
Pán poslanec Mičovský chce reagovať. Nech sa páči.
Laurenčík, Milan, podpredseda NR SR (2021-10-22):
Faktickú poznámku k tomuto príspevku má ešte aj pán poslanec Radovan Kazda, nech sa páči.
Figeľ, Ján, podpredseda NR SR (2014-02-11):
Na vystúpenie pána poslanca je séria faktických poznámok. Končím možnosť ďalších, myslím, že ich je desať. Ivan Štefanec prvý, nech sa páči.
P. Paška, predseda NR SR: (2009-06-30):
(Hlasovanie.) 133 prítomných, 32 za, 76 proti, 24 sa zdržalo, 1 nehlasoval. Tento návrh sme neschválili.
Kollár, Boris, doterajší predseda NR SR (2023-10-25):
Vyhlasujem tajné hlasovanie za skončené. Prosím overovateľov, aby spočítali hlasy a vyhotovili zápisnicu o výsledku tajného hlasovania. Teraz vyhlasujem krátku prestávku, kým sa spočítajú hlasy, cirka 10 minút. (Prestávka. Spracúvanie výsledkov tajného hlasovania.)
Přidal, Alojz, poslanec NR SR (2011-12-08):
Pán predseda, dajme teraz hlasovať o bodoch 2 a 3 spoločne s odporúčaním schváliť.
P. Paška, predseda NR SR: (2009-12-01):
(Hlasovanie.) 141 prítomných 56 za, 71 proti, 12 sa zdržalo, 2 nehlasovali. Tento návrh sme neschválili.
Číž, Miroslav, podpredseda NR SR (2015-07-01):
Ďakujem pekne.
Pellegrini, Peter, predseda NR SR (2015-06-25):
Prezentujme sa a hlasujme o bode spoločnej správy č. 3, kde bolo odporúčanie gestorského výboru schváliť. (Hlasovanie.) Prítomných 134 poslancov, za hlasovalo 1, proti bolo 24, zdržalo sa 105, nehlasovali 4. Konštatujem, že bod 3 spoločnej správy sme neschválili.
Laššáková, Ľubica, ministerka kultúry SR (2018-06-13):
Ďakujem pekne za slovo. Ja som zaregistrovala štyri otázky, takže ak dovolíte, veľmi rýchlo na ne odpoviem. Či bude, alebo nebude 30. október štátnym sviatkom trvalým, tak to je záležitosť určite spoločných rokovaní, napríklad aj s tými spomínanými zamestnávateľmi. Ďalšia odpoveď. Neviem o tom, či je v zahraničí podobný sviatok, ale myslím si, že ani nie je dôvod kopírovať zahraničie, pretože ide o naše výročie, našich sto rokov. Či niekto pôjde tento sviatok osláviť na Železnú studienku alebo na Urpín, alebo na Ďumbier, alebo neviem kde, to je individuálna voľba. Ale ak už tam s rodinou alebo s priateľmi pôjdeme, tak minimálne si pripomenieme tento deň a 100. výročie Martinskej deklarácie. No a ešte odpoveď na otázku, či bol, alebo nebol tento návrh zákona v medzirezortnom pripomienkovom konaní. Nebol. Ale 21. mája tohto roku bol prerokovaný v Hospodárskej a sociálnej rade. Ďakujem.
Paška, Pavol, predseda NR SR (2014-11-10):
Pani Zmajkovičová, tak ako mnohí z vás počas tejto diskusie v sále neboli prítomní, tiež nebola prítomná v sále. A je len a len na nej, tak ako na ktoromkoľvek z vás, či vystúpi alebo nevystúpi. Nemám preto o čom dať hlasovať. Druhý návrh.
Bugár, Béla, podpredseda NR SR (2017-10-12):
Nech sa páči, prezentujme sa a hlasujme o návrhu zákona. (Hlasovanie.) Prítomných 140, za 139, 1 nehlasoval. Konštatujem, že návrh zákona sme schválili. Prosím teraz pani poslankyňu Laššákovú, aby v druhom čítaní uviedla hlasovanie o vládnom návrhu zákona, ktorým sa mení a dopĺňa Obchodný zákonník (tlač 649). (Hlasovanie o vládnom návrhu zákona, ktorým sa mení a dopĺňa zákon č. 513/1991 Zb. Obchodný zákonník v znení neskorších predpisov a ktorým sa menia a dopĺňajú niektoré zákony , tlač 649.)
Záhumenský, Marian, poslanec NR SR (2012-09-18):
Rozumiem, pán podpredseda, že ste nervózny z toho.
Pčolinský, Peter, podpredseda NR SR (2023-03-23):
Pán poslanec Lehotský.
Tomáš, Erik, poslanec NR SR (2021-05-12):
Pán Kočiš, ja chcem len poďakovať za podporu tohto zákona od človeka, ktorý má skúsenosti z praxe, s týmto si to cením o to viac. Ďakujem.
Muňko, Dušan, poslanec NR SR (2017-04-07):
Páni poslanci, pani poslankyne, ja som sa snažil to, čo rezort sociálnych vecí za posledné obdobie spravil. Nemá význam tu, čo bolo na jednej alebo na druhej strane, od štvrtej poobede vyťahovať veci, nakoniec občania Slovenskej republiky si spravia s tomu, k tomu svoj vlastný názor. Snažil som sa povedať jednotlivé veci, poctivo som si to pripravil, to, čo som tu povedal. Pokiaľ sa týka Čistého dňa, mám, či to je Čistý deň alebo ostatné zariadenia, svoj názor na to, je jednoducho z jedného dňa zavrieť, a čo bude ďalej s týma deťma, čo bude s týma rodičma, ktorí sú radi, že tie decká sa tam dostali proste a že sú a pod akou-takou kontrolou. Ak si myslíte, že to je riešenie, držím vám palce, keď raz budete vládnuť a budete sa správať hlavne k tým deťom, ktoré sú či už v sociálnych domovoch, alebo aj v týchto jednotlivých zariadeniach.
Jurinová, Erika, podpredsedníčka NR SR (2015-11-27):
Nech sa páči, pán poslanec, uveďte svoj návrh zákona.
Laššáková, Jana, podpredsedníčka NR SR (2012-09-27):
Pán poslanec, chcete položiť doplňujúcu otázku? Áno, zapnite pána poslanca, prihlásil sa.
Ježík, Jozef, poslanec NR SR (2018-09-12):
Ďakujem, pán predseda, prosím, dajte hlasovať o tom, že Národná rada prerokuje vládny návrh ústavného zákona v druhom čítaní.
Viskupič, Marián, poslanec NR SR (2020-04-07):
Vážený pán predseda, ctené kolegyne, kolegovia, dovoľte mi, aby som v zmysle § 73 ods. 1 rokovacieho poriadku Národnej rady vystúpil v prvom čítaní ako spravodajca k uvedenému návrhu zákona. Predmetný vládny návrh bol doručený poslancom Národnej rady Slovenskej republiky s tým, že vláda požiadala prerokovať tento vládny návrh zákona prostredníctvom skráteného legislatívneho konania. Predseda Národnej rady Slovenskej republiky posúdil uvedený návrh podľa § 70 ods. 1 zákona Národnej rady Slovenskej republiky o rokovacom poriadku a podľa legislatívnych pravidiel a zaradil ho na rokovanie 5. schôdze Národnej rady Slovenskej republiky. Návrh spĺňa náležitosti podľa rokovacieho poriadku a Legislatívnych pravidiel tvorby zákonov. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali Výbor Národnej rady Slovenskej republiky pre financie a rozpočet, Ústavnoprávny výbor Národnej rady Slovenskej republiky a Výbor NR SR pre hospodárske záležitosti. Za gestorský výbor navrhujem Výbor Národnej rady Slovenskej republiky pre financie a rozpočet. Zároveň odporúčam, aby výbory uvedený návrh prerokovali ihneď. Pán predsedajúci, prosím, otvorte rozpravu k uvedenému návrhu zákona. Ďakujem.
Radošovský, Marián, poslanec NR SR (2015-06-23):
Ďakujem. Pán predseda, v rozprave vystúpili štyria poslanci, nepredniesli žiadny pozmeňujúci návrh. Poprosím vás, aby ste dali hlasovať o postúpení zákona do druhého čítania.
Budaj, Ján, poslanec NR SR (2019-10-16):
Ďakujem pekne. Chcem sa pánovi Baránikovi poďakovať, pretože v tejto sále, hoci by to mala byť sála zákonodarcov, je veľmi málo právnikov. Prečo je to tak a ako sa to stalo, to by bolo na dlhšiu tému, ale je tu málo z tohoto remesla, ale ešte menej je ľudí, ktorí sú ochotní hovoriť o chorobe tohoto stavu, hej? Právnický stav v každej spoločnosti, a je to tak aj u nás, v každej právnej spoločnosti spravidla zaberá veľmi významné posty. Stoja na čelných pozíciách štátu. Akú morálku tento stav u nás má? Pán Baránek je jeden z mála, ktorý tento otáznik vyslovuje. Akú morálku reprezentuje dnes pre slovenského občana Generálna prokuratúra? Tie posledné nahrávky vás vyzliekajú, pani námestníčka, donaha. Generálna prokuratúra vyzerá ako centrum mafie. Ako ľudia, ktorí slúžia objednávkam mafie. Bráňte sa, preboha, voči tomu. Veď toto ohrozuje základy štátu a v tejto sále musia odznievať varovania pred týmto ohrozovaním. Čiže ešte raz ďakujem poslancovi Baránikovi, že nešúcha nohami a keď je takáto chvíľa, lebo ja si myslím, že v týchto chvíľach prežívame jednu z najhlbších kríz štátu. Viem, že väčšina ľudí si to možno nemyslí, lebo nechápu hneď na začiatku, kam až siahajú tieto podozrenia, do akého centra moci mieria, ale naozaj prokuratúra v tejto nekontrolovateľnej podobe musí skončiť.
Richter, Ján, poslanec NR SR (2023-02-14):
Hlasovali sme o pozmeňujúcich návrhoch zo spoločnej správy. Teraz prejdeme k hlasovaniu o pozmeňujúcich návrhoch, ktoré boli podané tu v rozprave. Pán predseda, dajte, prosím, hlasovať o prvom pozmeňovacom návrhu poslancov Erika Tomáša a Jána Richtera. Jedná sa o MIDO.
Tomáš, Erik, poslanec NR SR (2020-04-02):
Pán predseda Fico, nemali sme nikdy žiadne pochybnosti o tom, že súčasná vládna koalícia napriek tomu, že sa rada v opozícii nazývala demokratická, nie je žiadnou demokratickou koalíciou, ani opozíciou, ani ničím, čo by sa tomu len približovalo. Však napokon pani poslankyňa Zemanová to už vyjadrila aj teraz: „Ste v opozícii, zvykajte si.“ Čiže klasický valec s 95 hlasmi, nebudeme sa sťažovať, nebudeme plakať ako Igor Matovič, na to tu nie sme. Dokonca som sa teraz aj dozvedel, že aj so mnou mohol byť problém, neviem, či som niekoho zabil, alebo porušil zákon. Asi je problém s tým, že by som mohol sledovať činnosť SIS-ky ako predseda výboru a vieme, že koalícia začala z ostra a nakúka do súkromia ľudí spôsobom protiústavným, a preto aj podáme podanie na Ústavný súd. Máme tu takých demokratov, ktorí sa ozývajú, ako pán Osuský, ktorý považoval tajnú voľbu za výdobytok nežnej revolúcie, až kým sa nezačal báť, že by mohol prísť o svoje teplé miestečko v parlamente a tak ďalej a tak ďalej. Dvojaký štandard, ktorý sa tu spomínal v súvislosti s vaším vystúpením. Napríklad upozorňuje na slušnosť pani poslankyňa Cigániková, ktorá ukazuje prostredník kolegyni. Alebo pán Osuský, môj obľúbenec najnovší, ktorý povie o voličoch 
SMER-u, že tí žerú seno. No samo, samotná slušnosť. Takže k veci. (Reakcia z pléna.) Keď sme na začiatku každého volebného obdobia volili opozičných predsedov výborov, keď sme my boli vo vláde, nikdy sa nestalo, že by sme takéhoto predsedu nezvolili. A keď chcete uvádzať odpočúvača Galka, akože ten príklad, že sme ho mali naozaj voliť, najmä pán Osuský, môj obľúbenec najnovší, tak toto je fakt výsmech. Ešte raz opakujem, vždy na začiatku našich vládnych volebných období sme zvolili všetkých predsedov výborov.
Číž, Miroslav, podpredseda NR SR (2015-05-28):
Teraz v rozprave vystúpi pán poslanec Muňko, má slovo.
Jakab, Elemér, poslanec NR SR (2018-02-01):
Pán predsedajúci, dajte, prosím, hlasovať o druhom bode pozmeňujúceho návrhu pána poslanca Dostála.
Obrimčáková, Bibiána, poslankyňa NR SR (2010-07-08):
Sľubujem. (Potlesk.)
Dostál, Ondrej, poslanec NR SR (2019-10-24):
Vážená pani ministerka, vážený pán spravodajca, vážené kolegyne, kolegovia. Vážený pán predsedajúci nepoviem. Rokujeme o dôležitom návrhu, o vládnom návrhu, ktorým sa mení a dopĺňa zákon o ochrane, podpore a rozvoji verejného zdravia a o zmene a doplnení niektorých zákonov v znení neskorších predpisov. A tiež som mal v úmysle, že budem diskutovať k niektorým veciam. Napríklad k tej téme očkovania, ku ktorej tu vystúpil tak plamenne, respektíve prečítal nejaké vystúpenie pán poslanec Marček. To vystúpenie, to by som preháňal zase, ale teda prečítal a zabudol prečítať pozmeňujúci návrh, takže o ňom nebudeme hlasovať, lebo ho nepredniesol. No ale tak stane sa. Rád by som, teda mal som v úmysle vystúpiť a povedať niečo, pár podporných slov, lebo podporil som tento návrh zákona aj v prvom čítaní, podporím aj v druhom čítaní nielen pre to očkovanie, ale aj vzhľadom na tú problematiku, ktorú my sme sa snažili riešiť naším poslaneckým návrhom, teda možnosť reštaurácií určiť si, že domáce zvieratá tam budú mať prístup, alebo nebudú mať prístup. Ale, žiaľ, v tejto situácii nemôžem o tom hovoriť, pretože kým je Martin Glváč podpredsedom parlamentu, je nevhodné, aby sme tu o čomkoľvek vecne ďalej diskutovali. Lebo ak schôdzi Národnej rady Slovenskej republiky predsedá človek podozrivý zo spojenia s organizovaným zločinom a kým je vo funkcii podpredsedu Národnej rady, tak tým znevažuje všetko to, o čom sa tu vecne pokúšame rokovať. Takže opakujem svoju výzvu. Pán podpredseda Národnej rady Glváč, odíďte! Však máme tu predsedu Národnej rady, máme tu ďalších podpredsedov Národnej rady, ktorí to za vás môžu zobrať. Odíďte, aby sme normálne, vecne mohli ďalej pokračovať v rokovaní o dôležitých zdravotníckych zákonoch. Nie my sme prekážkou toho rokovania. Vy ste prekážkou toho rokovania. Tým, že zotrvávate vo funkcii podpredsedu Národnej rady, ale to si poriešte doma v SMER-e, ale najmä tým, že predsedáte tejto schôdzi. Prosím, odíďte!
M. Hort, podpredseda NR SR: (2009-09-10):
A tak sa pýtam, pani navrhovateľka, chcete zaujať svoje...? Nech sa páči, priestor v záverečnom slove.
Budaj, Ján, poslanec NR SR (2016-09-12):
Tak tento prejav... Myslíte, že... (Prerušenie vystúpenia predsedajúcim.)
Klus, Martin, podpredseda NR SR (2019-11-27):
Prosím spoločného spravodajcu z výboru pre financie a rozpočet pána poslanca Federiča, aby podal správu o výsledku prerokovania návrhu vo výboroch Národnej rady. Nech sa páči.
Danko, Andrej, predseda NR SR (2018-01-30):
Ďakujem. Chce sa vyjadriť k rozprave spravodajca? Nie. Ďakujem. Prerušujem rokovanie o tomto bode programu. Teraz pristúpime k druhému čítaniu o vládnom návrhu zákona, ktorým sa mení a dopĺňa zákon č. 336/2015 Z. z. o podpore najmenej rozvinutých okresov a o zmene a doplnení niektorých zákonov v znení zákona č. 378/2016 Z. z. a ktorým sa mení zákon č. 539/2008 Z. z. o podpore regionálneho rozvoja v znení neskorších predpisov. Vládny návrh zákona je uverejnený ako tlač 764. Spoločná správa výborov má tlač 764a. Pán podpredseda vlády, prosím, ujmite sa slova a odôvodnite vládny návrh zákona. (Rokovanie o vládnom návrhu zákona, ktorým sa mení a dopĺňa zákon č. 336/2015 Z. z. o podpore najmenej rozvinutých okresov a o zmene a doplnení niektorých zákonov v znení zákona č. 378/2016 Z. z. a ktorým sa mení zákon č. 539/2008 Z. z. o podpore regionálneho rozvoja v znení neskorších predpisov , tlač 764.)
Kecskés, Ján, poslanec NR SR (2017-09-07):
Vážený pán minister, pán predsedajúci, vážené poslankyne, poslanci, predmetný návrh zákona, ku ktorému sa vyjadrujem, hovorí o liberalizácii trhu staníc technickej kontroly a emisnej kontroly. Ako z dôvodovej správy vyplýva, ministerstvo dopravy po tejto úprave nebude môcť regulovať sieť staníc technickej a emisnej kontroly. Novela zjednodušuje registráciu tzv. STK-čky a ustupuje od prísnych zákonných podmienok, za ktorých si prevádzkovateľ môže takúto stanicu otvoriť. V dôvodovej správe sa uvádza, že súčasná právna úprava limituje podnikateľské prostredie a podnikanie v tejto oblasti nie je lukratívne pre súkromný sektor. Nezabúdajme na to, že stanice technickej kontroly sú súkromné spoločnosti, na ktoré Slovenská republika preniesla zmluvným vzťahom výkon kontroly štátu za stav vozidiel v premávke. Nejde tu o neregulované podnikanie, ale o každoročný výkon pre presne definovaný počet vozidiel v evidencii na Slovensku. Liberalizácia, teda otvorenie trhu pre nové neregulované 
STK-čky, naštartuje boj o zákazníkov. Každý jeden zákazník, či už vlastník, alebo držiteľ vozidla, si dnes môže vybrať jednu zo 150 staníc technickej kontroly. Tento počet staníc je v súčasnosti postačujúci nielen na súčasný počet vozidiel v evidencii, ale postačuje aj na dvojnásobný počet evidovaných vozidiel. V prípade, že sa nám stanice technickej kontroly budú neregulovane otvárať po okresoch, po mestách, bude to mať za následok boj o zákazníka. Samotná kontrola spôsobilosti vozidla ako taká prejde na druhú koľaj a podnikatelia na to, aby si udržali svojich zákazníkov, začnú prehliadať rôzne technické chyby na vozidlách. Výsledkom bude čoraz viac naoko spôsobilých motorových vozidiel v cestnej premávke. Názorným príkladom, že liberalizácia trhu so stanicami technickej kontroly sú naše susedné štáty, a to Česká republika a Poľsko. V Poľsku po otvorení tohto trhu vzrástol počet staníc technickej kontroly na 4 800. Nielenže to spôsobilo zánik malých a stredných podnikateľov z oblasti prevádzkovateľov staníc, ale hlavne v cestnej premávke sa vyskytuje čoraz väčší počet nebezpečných motorových vozidiel. Kolegovia z Poľska si teraz lánu hlavu nad tým, ako tento trh opäť správne regulovať. Stanice technickej kontroly a emisnej kontroly si vyžadujú dôslednú kontrolu a vhodnú reguláciu. Každé jedno motorové vozidlo je prakticky zbraň. Každé jedno nespôsobilé motorové vozidlo je odistená zbraň. Ministerstvo sľubuje, že po liberalizácii trhu staníc technickej kontroly vytvorí kontrolný mechanizmu, ktorý dozrie na správnom vyhodnotení technickej spôsobilosti. Pán minister, veľmi dobre viete, že už pri dnešnej sieti staníc technickej kontroly tieto kontroly nestíhajú a na cestách môžeme vidieť autá, o ktorých spôsobilosti môžeme dlho polemizovať. Bezpečnosť zdravia a života na cestách je jeden veľký záväzok zo strany štátu voči jej občanom. Nehazardujme preto so zdravím a životmi našich občanov. Z našej strany nemôžeme podporiť tento návrh zákona. Ďakujem.
Laššáková, Jana, podpredsedníčka NR SR (2015-06-18):
Pán minister, poprosím vás o odpoveď. Nech sa páči.
Paška, Pavol, predseda NR SR (2012-09-25):
(Hlasovanie.) 129 prítomných, 49 za, 76 proti, 3 sa zdržali, 1 nehlasoval. Ani tento návrh sme neschválili. Ešte vás poprosím, pán poslanec, uviesť v prvom čítaní hlasovanie o návrhu poslancov Andreja Hrnčiara, Tibora Bastrnáka a Eleméra Jakaba na vydanie zákona č. 51 o banskej činnosti, je to tlač 147. (Hlasovanie o návrhu poslancov Národnej rady Slovenskej republiky Andreja Hrnčiara, Tibora Bastrnáka a Eleméra Jakaba na vydanie zákona, ktorým sa mení a dopĺňa zákon Slovenskej národnej rady č. 51/1988 Zb. o banskej činnosti, výbušninách a štátnej banskej správe v znení neskorších predpisov , tlač 147.)
Jarjabek, Dušan, poslanec NR SR (2018-03-14):
Zvolávam výbor pre kultúru a médiá hneď po skončení tajného hlasovania do miestnosti výboru pre kultúru a médiá, poprosím všetkých poslancov. Ďakujem pekne.
Grendel, Gábor, podpredseda NR SR (2021-12-08):
Pán poslanec Miroslav Urban.
Laurenčík, Milan, podpredseda NR SR (2020-10-13):
Pán poslanec Marian Kotleba.
Lipšic, Daniel, poslanec NR SR (2015-06-25):
Keďže ste ani kolegu neprerušili, tak sa k tomu vyjadrím, samozrejme, aj ja. Reklama znamená, je presne definovaná v zákone o reklame. Ja si nemyslím, že či je vhodné alebo nevhodné v dresoch sem chodiť, ale zákon je v tomto jednoznačný. Ktokoľvek chce vyjadriť v parlamente nejakým spôsobom podporu pre športový zväz alebo pre koho, kto kandiduje, je to absolútne v súlade s ústavným zákonom. Je to len vec dobrého alebo zlého vkusu. Ale v každom prípade zákon je v tomto jednoznačný. (Protirečivé reakcie z pléna.)
Vašečka, Richard, poslanec NR SR (2024-01-09):
Ďakujem za slovo, pán predsedajúci. Ďakujem pánu kolegovi, pánu poslancovi Lackovičovi za príspevok. Viackrát vo svojom príspevku hovoril o tom, čo sa stalo po voľbách 30. septembra, čo sa stalo v októbri, prípadne v novembri, ako sem prišli tieto návrhy, ako sa pripravovali, a ja si myslím, že sa treba vrátiť ešte pred 30. september, že mnohí z tejto vládnej koalície išli s takým programom do volieb, možno nie verejným programom, ale určite so svojím osobným konkrétnym programom, aby takýto návrh prišiel, aby bol schválený čím skôr, okamžite, ASAP, ako bolo spomenuté, v skrátenom legislatívnom konaní. A preto je dôležité, aby sme ten čas tomu dali. A týmito, týmito príspevkami to robíme možno niekto, a niektorí aj predsedajúci na to upozorňovali, že niektoré z tých vecí by možno patrili už skôr do rozpravy k prvému čítaniu a nie k skrátenému, len ono je práve problém to, že samotný ten zákon a to, že prečo je daný do, do skráteného legislatívneho konania, je, je ten hlavný dôvod, nielen to, že sú tie škody, lebo to sme, to sme vlastne vyvrátili exaktne, že naozaj tento návrh zákona nielenže nemá čo robiť v skrátenom legislatívnom konaní, ale ani by vôbec takýto typ zákona nemal byť prijímaný v skrátenom legislatívnom konaní, pretože to spôsobuje práve tie najväčšie škody, ktoré môžu byť aj zamýšľané, ale aj nezamýšľané, a preto je dobré, keď každý rozprávajúci vystúpi s týmito argumentami a ukáže, že naozaj najlepší návrh je stiahnuť tento návrh zákona zo skráteného legislatívneho konania, ukončiť túto rozpravu, nakoniec pán predsedajúci by určite uvítal, keby sme prestali rokovať o tomto zákone a išli ku kompetenčnému zákonu. Takže my by sme boli za to, aby sa to stiahlo, a potom sa môžme baviť inak o tomto návrhu. Ďakujem.
Raši, Richard, poslanec NR SR (2012-11-28):
Ďakujem pekne. Ctené dámy, chcel by som vás zajtra pozvať o 9.00 hod. ráno, budeme mať preventívnu akciu k rakovine krčka maternice. Všetky dámy a páni, ktorí sa zaujímajú o svoje dámy, o 9.00 hod. na zdravotníckom výbore. Ďakujem pekne. (Opakované hlasovanie o návrhu na voľbu predsedu Správnej rady Ústavu pamäti národa , tlač 295.) (Akt tajného hlasovania.)
P. Hrušovský, podpredseda NR SR: (2001-10-25):
J. Kalman, poslanec: Ďakujem pekne. Aj keď si pán poslanec Brocka robí už reklamu pre svoje budúce návrhy zákonov, ktoré predložia, predsa poukázal na ďalší, tretí rozpor toho, čo je dnes v predloženom materiáli. A to je rozpor, ktorý hovorí o tom, že sa mini-málne zaujíma tento návrh o samotného nezamestnaného, že rieši obec, rieši fyzickú osobu, ale nerieši nezamestnaného. A v tejto súvislosti je moment, ktorý by sme si mali obzvlášť všetci uvedomiť, a to je zaplatenie za minimálnu mzdu. Ak je dnes na Slovensku obrovská nezamestnanosť a s ňou spojená aj obrovská chudoba a s ňou spojená veľmi nízka cena práce, my cenu práce  týmito opatreniami neriešime. Opäť sa cena práce bude aj týmto opatrením  znižovať, pretože prakticky okolo 20 tisíc ľudí,  ak sa naplnia stavy, nám nabehne na minimálnu mzdu. A to je tiež opačným trendom, trebárs, aj nášho ekonomicko-sociálneho približo-vania sa krajinám Európskej únie. Takže aj nad týmto momentom by sme sa mali vo výboroch, a potom pri druhom čítaní zamyslieť. Ak mi dovolíte, chcem zareagovať ešte na predchádzajúcu pripo-mienku môjho kolegu pána Mesiarika. Ja som nemal na  mysli a stotož-ňujem sa s tým, že v oblasti  poľnohospodárstva, a možno aj niektorých ďalších, určite aj v sociálnych službách, treba rozšíriť tieto veci v poľnohospodárstve, ide o sezónne práce, sezónne návaly.  Ale mal som a tvrdo budem oponovať, aby sme rozšírili verejnoprospešné práce do odvetví plynární, elektrární, do dopravy, pôšt a telekomunikácií, tam, kde sú dnes pevné pracovné miesta, pretože vytvorením podmienok určitej zmeny alebo určitej dohody sa môže stať, že pevné pracovné miesta zaniknú v týchto odvetviach a na ich miesta pribudnú miesta, ktoré budú tzv. sezónne alebo dočasné. O to mi ide.
Mezenská, Helena, poslankyňa NR SR (2013-09-13):
Vážený pán predsedajúci, vážení prítomní poslanci, ja som pôvodne uvažovala pod vplyvom vývoja udalostí, dramatických udalostí za posledné dva dni, že pre mňa nemá zmysel sa k žiadnemu zákonu, ktorý vládna strana pripraví a aj vládni poslanci pripravia v rámci svojej vlastnej poslaneckej imunity, že pre mňa nemá zmysel sa k týmto zákonom už vôbec vyjadrovať a to preto, čo som tu povedala aj v stredu, že ak bola vládna strana, strana SMER usvedčená v priebehu stredy z tunelovania štátu, z tunelovania a zvyšovania závislosti štátnych podnikov zo škandalóznych odhalení, ktoré túto stranu usvedčili v tom, že nepracuje pre potreby ľudí, pre potreby občanov, ale pre potreby finančných skupín, táto vládna strana pre mňa stratila akýkoľvek rešpekt. Zastreté sú všetky vaše ľudské a odborné kvality, ktoré ste možno pretavili aj do tohto zákona – a budem, aspoň krátko sa ho dotknem, v stručnosti -, stratili ste predo mnou rešpekt a akékoľvek veci, ktoré tu budete predkladať, pokiaľ sa nevysporiadajú veci v zákone o obnoviteľných zdrojoch a pokiaľ sa neprehodnotí situácia v Slovenskom plynárenskom priemysle, kde bolo preukázané, že táto transformácia nebola realizovaná tak, aby bola výhodná pre štát, pre mňa nemá zmysel sa k akýmkoľvek dielčím a partikulárnym návrhom zákonov vyjadrovať. Ak ma chcete presvedčiť, že aj tento návrh zákona nie je, ako tu spomínali ostatní kolegovia, len obyčajnou kozmetickou úpravou, tak sa vyjadrite, prosím vás pekne, ako tento zákon bude garantovať práve dôchodcom a zraniteľným občanom, ktorí sú korisťou špekulatívnych predajcov v podomovom predaji, akým spôsobom a kto bude zabezpečovať ich ochranu. V zákone som nenašla konkrétne opatrenia ani konkrétne výkonné algoritmy, mechanizmy, ktoré by ma napríklad utvrdili v tom, že tento zákon má hlavu a pätu, že naozaj nie je len formálne pripravený, ale že sleduje aj koncovku a tou je vymoženie konkrétneho práva. Mne do kancelárie prichádza mnoho dôchodcov, ktorí po tom, ako uzavreli nevýhodné zmluvy a aj keď uplatnili svoje právo do siedmich dní odstúpiť, ich právo nie je vymožené. Nemajú sa na koho obrátiť, nemá im kto pomôcť, dištancuje sa od toho polícia, dištancuje sa od toho Slovenská obchodná inšpekcia, pomalá v svojom konaní, aj keď vydá nejaké odporúčanie, je aj komisia pre posudzovanie podmienok v spotrebiteľských zmluvách. Vy, pán predkladateľ, povedzte mi, povedzte mi konkrétne, aké výkonné algoritmy, aké konkrétne výkonné mechanizmy ma utvrdia v tom, a nie mňa, ale aj konkrétnych dotknutých zraniteľných spotrebiteľov v tom, že ich právo na základe tejto novely bude vymožené. Iba tak tento zákon bude mať svoj zmysel, iba tak naša činnosť a vami predkladaný návrh bude mať zmysel, ak preukáže praktický prínos. A ten praktický prínos spočíva v tom, čo teraz v zákone o podomovom predaji a v aplikačnej praxi nie je zabezpečené, že to právo zraniteľného spotrebiteľa je vymožené. Ďakujem.
Šeliga, Juraj, podpredseda NR SR (2020-07-24):
Pán poslanec Ferenčák.
Pellegrini, Peter, predseda NR SR (2015-02-18):
Teraz v rozprave vystúpi pán poslanec Hlina, pripraví sa pán poslanec Muňko. Pán poslanec, máte slovo, nech sa páči.
Hrušovský, Pavol, predseda NR SR (2011-10-19):
Hlasujeme. (Hlasovanie.) 149 prítomných, 80 za, 68 proti, 1 sa zdržal. Národná rada Slovenskej republiky vládny návrh zákona schválila. Poprosím teraz pani poslankyňu Laššákovú, aby z poverenia výboru ústavnoprávneho predložila Národnej rade návrhy hlasovaní k prerokovávanému vládnemu návrhu zákona, ktorým sa mení a dopĺňa zákon č. 99/1963 Zb. Občiansky súdny poriadok v znení neskorších predpisov a ktorým sa menia a dopĺňajú niektoré zákony (tlač 455). Pani poslankyňa, prosím o návrh.
Blanár, Juraj, podpredseda NR SR (2021-02-25):
Posledný s faktickou poznámkou – pán poslanec Martin Beluský, nech sa páči.
Paška, Pavol, predseda NR SR (2014-06-24):
Ešte pán poslanec Viskupič raz.
Jurinová, Erika, podpredsedníčka NR SR (2014-01-28):
Ďakujem pekne, pán spravodajca, otváram všeobecnú rozpravu, do rozpravy som nedostala žiadnu písomnú prihlášku, pýtam sa, či sa niekto chce prihlásiť do rozpravy ústne. Uzatváram možnosť prihlásiť sa. Do rozpravy sú prihlásení dvaja páni poslanci, pán poslanec Poliačik a pán poslanec Lipšic. Dávam slovo pánovi poslancovi Poliačikovi. Nech sa páči.
Jurinová, Erika, podpredsedníčka NR SR (2013-05-30):
Ďakujem pekne, pán poslanec. Na vaše vystúpenie registrujem tri faktické poznámky. Uzatváram možnosť prihlásiť sa. Nech sa páči, pán poslanec Gál.
Dostál, Ondrej, poslanec NR SR (2021-11-23):
Ja už nebudem vecne hovoriť, bola to zaujímavá debata. Takto o 18.59 by som chcel už povedať iba toľko, že tiež verím, že v tejto zaujímavej debate budeme pokračovať v druhom čítaní a aj na ústavnoprávnom výbore, kde si na to vyhradíme dostatočný čas, aj potom v pléne a dúfam, že sa kolegovia aj pán poslanec Kyselica, aj pán poslanec Šeliga, ale určite aj pán poslanec Susko prihlásia opäť aj písomne a potom prípadne aj ústne. A chcel by som zároveň ako spravodajca oznámiť, že o tomto návrhu budeme hlasovať v posledný deň rokovania tejto schôdze.
Burian, Jozef, poslanec NR SR (2017-10-19):
Dajte, pán predsedajúci, hlasovať o deviatom pozmeňujúcom návrhu pani poslankyne Ďuriš Nicholsonovej.
Blcháč, Ján, poslanec NR SR (2024-09-11):
Ďakujem pekne. Pán kolega Viskupič, boli ste predsedom finančného výboru v čase, keď naša Slovenská republika bola zaťažená dodatočne za tie tri a pol roka viac než 20 mld. eur. Verejné financie sú podľa odborníkov, podľa všetkých inštitúcií v najhoršom stave v Európskej únii, ktoré ste nám zanechali. A to, že ste skôr odišli z vlády, to neznamená, že ste tú vládu ďalej nepodporovali. Podporovali ste ju aj do konca. Dokonca ste podporovali aj vtedy, keď vyhlásila termín volieb na 30. septembra, hoci mohli byť v máji alebo v júni a vtedy by aj ten deficit tohtoročný bol možno nižší, keby bolo viacej času na prípravu rozpočtu a konsolidačných opatrení. Takže to ide tiež ešte tak trošku za vami. Ceny potravín v priemere klesli o 4 %. To ste si možno nevšimli a ak chodíte pravidelne do obchodu, môžte to aj potvrdiť. Ak príde ešte k nejakej redukcii dépeháčky v rámci konsolidačného balíka smerom k potravinám, čo je tiež možné, nevieme ako, ako to bude, je to nástroj, ktorý by mohol byť použitý ďalej. No, či sme nejakým ostrovom? Slovensko je ostrovom v príjmoch. Keď si porovnáte príjmy Slovákov, Čechov, Maďarov, ale už potom aj Rakúšanov, tak sme hlboko v deficite. Tam sa treba pozrieť. Neviem, odkiaľ ste zobrali číslo, že v Poľsku sú o 25 % lacnejšie potraviny. To naozaj neviem. Takúto informáciu si nechám overiť a pravdepodobne je nekorektná. A čo sa týka toho benzínu, ja som vám to pripomenul len preto, pretože vy ste v máji tohto roku, pán Viskupič, predkladali návrh na zníženie spotrebnej dane, aby klesli ceny, no vidíte, tak dneska by sme už mali asi najnižšie ceny na svete.
Hrnčiar, Andrej, podpredseda NR SR (2017-04-07):
Tak až teraz končím možnosť nahlásiť s faktickými poznámkami, osem faktických poznámok na vystúpenie pána poslanca. (Reakcia z pléna.) Dvanásť. (Reakcia z pléna.) No dobre, trinásť. Takže, pani poslankyňa Blahová.
Laurenčík, Milan, podpredseda NR SR (2021-06-25):
Ďakujem. Na vaše vystúpenie evidujem päť faktických poznámok. Končím možnosť prihlásiť sa s faktickou poznámkou. Ako prvý vystúpi pán poslanec Tomáš Taraba, nech sa páči.
Bugár, Béla, podpredseda NR SR (2019-05-10):
Dajte ešte minútu pánovi poslancovi.